** **

**Natječaj za prijavu učenika poljoprivrednih zanimanja u svrhu obavljanja stručne prakse u inozemstvu**

Agencija za mobilnost i programe EU u okviru Poziva na dostavu projektnih prijedloga za program Erasmus+ za 2016. godinu (Ključna aktivnost 1 u području strukovnog obrazovanja i osposobljavanja) prihvatila je projektni prijedlog Gospodarske škole Čakovec pod nazivom **Gi-Baj-Mo** te mu odobrila financijsku potporu u iznosu od: 131.809,00 EUR

Projekt je namijenjen učenicima poljoprivrednih zanimanja smjer poljoprivredni tehničar opći, cvjećar, vrtlar i pomoćni cvjećar.

Na temelju te odluke Gospodarska škola objavljuje natječaj za prijavu učenika kojima će se dodijeliti financijska potpora za obavljanje stručne prakse u inozemnim poduzećima i školama u ljetnom periodu školske godine 2015./2016. i tijekom školske godine 2016./2017.

**Postupak izbora odvijat će se u dva kruga:**

1. krug – prijava sudionika za odlazak na stručnu praksu u inozemnu ustanovu ili školu

2. krug - izbor kandidata/kandidatkinje za odlazak na stručnu praksu odabranih od Povjerenstva za izbor kandidata

Prije odlaska na stručnu praksu svi zainteresirani učenici moraju proći pripremne radionice, a prva Europass radionica održat će se **prema slijedećem rasporedu:**

**1.grupa – 3. razred poljoprivredni tehničar, 2. razred cvjećar i 2. razred pomoćni cvjećar** – utorak, 1.06. 2016. godine u 13 sati

**2. grupa – 4. razred poljoprivredni tehničar, te pomoćni cvjećar 3. razred** – utorak, 7.06. 2016. godine u 9 sati

**3. grupa – 3. razred cvjećar/ vrtlar** - utorak, 7.06.2016. u 16 sati

Ciljevi Europass radionice:

- priprema učenika za prijavu za sudjelovanje u projektu

- kriteriji sudjelovanja i načini odabira učenika

- predstavljanje i upoznavanje Europass dokumenata - CV, mobilnost,jezična putovnica

- predstavljanje mogućnosti korištenja Europass dokumenata

- izrada Europass CV-a

**Obrazac za prijavu možete preuzeti na dnu stranice.**

Prijave za odlazak na stručnu praksu moraju biti dostavljene do petka, 10.06. 2016., na prijavnom obrascu, a predaju se u tajništvu škole. Za ostale informacije možete se obratiti voditeljici projekta Vesni Stunković na mail adresu: **gibajmo1@gmail.com**

Rezultati natječaja bit će objavljeni 14.6.2016. na oglasnoj ploči u holu škole. Rok žalbe je sedam dana.

Popis inozemnih ustanova i škola te broj slobodnih mjesta nalazi se u tablici 1:

**Tablica 1: Inozemne ustanove i škole i broj slobodnih mjesta**

|  |  |
| --- | --- |
| Slovenija – Biotehniški center Naklo | 5 |
| Slovenija - Ocean Orchids d.o.o. | 14 (6 pomoćni cvjećar) |
| Slovenija - Počitek uzitek d.o.o. | **6 učenika – 28 dana**  **4 učenika – 14 dana** |
| Slovenija - Franci Cvetko | 2 učenika 28 dana |
| Italija -Istituto per la Formazione, l'Occupazione e la Mobilità | 6 |
| Španjolska - Dionisos Agricultura Biológica | 6 |
| Portugal - Quinta da Plansel, Sociedade Vitivinícola | 4 |
| Poljska - ŚODR w Modliszewicach | 7 |
| **Ukupan broj učenika** | **60** |